Павел Божигропски

Хаџи-Павел Граматиков Божигропски (~  во , Гуменџиско—  во , Воденско)― архимандрит, црковно-просветен и преродбенски деец, автор, преведувач претседател на повеќе црковно-училишни општини во Македонија.

 Животопис 
Откако го завршил основното училиште во родното место, каде што го научил грчкиот јазик, заминал за Ерусалим. Таму се замонашил, добивајќи го чинот архимандрит, титулата хаџија и презимето Божигропски. Некое време престојувал во Русија, од каде донел свештенички одежди и литература. Како монах на Света Гора, во 1841 година, го составил изборниот апостол на црквенословенски јазик.
мини|Четвртата страница од Кониковското евангелие
Неговото име се поврзува со продажба на индулгенции со потписот на ерусалимскиот патријарх Кирил II во 1850 година. Оваа негова обврска е потврдена во писмената коресподенција со патријархот Кирил II. Сочувани се две писма од ерусалимскиот патријарх Кирил II испратени по хаџи Теодорос Париси од Солун, на 13 октомври 1850, од Константинопол, по кого му доставиле 100 индулгенции, кои како што пишува во писмото патријархот Кирил II, аџи Павел ги побарал.

Во 1852 година го напечатил „Неделното евангелие“ (познато како Кониковско евангелие), во печатницата на Киријак Држилович во Солун, а во 1865 година, „Апостолот“ во цариградската печатница на Александар Егзарх. Освен тоа, од грчки на својот ениџервардарски говор (некаде стои-воденско наречје), го превел делото „Неделни евангелиски читања“. Од 1867 до 1870 година бил старешина на Лесновскиот манастир. На 11 мај 1870 година, станал претседател на Воденската црковно-училишна општина.

Починал во октомври 1871, во селото Вртикоп, Битолско.

 Поврзано 

 Киријак Држилович

 Наводи 

 Литература 

 Виолета Крстеска - МАКЕДОНСКИ ТЕКСТОВИ СО ГРЧКО ПИСМО, СО ПОСЕБЕН ОСВРТ НА ЗБОРНИКОТ ОД ПОУЧЕНИА 
 Харалампие Поленаковиќ - Грчкиот алфавит употребуван во македонските книжевни текстови во текот на вековите
 The Konikovo Gospel
 Konikovo Gospel  by Jouko Lindstedt, Ljudmil Spasov, Juhani Nuorluoto
 Македонски јазик и во 17 век!